pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.อุตฯ เยี่ยมชมผลิตภัณฑ์ต้นแบบแบตเตอรี่ EV จากกัญชง
วันจันทร์ที่ 19 กันยายน 2565
ก.อุตฯ เยี่ยมชมผลิตภัณฑ์ต้นแบบแบตเตอรี่ EV จากกัญชง
ที่ปรึกษารัฐมนตรี ก.อุตฯ เยี่ยมชมผลิตภัณฑ์ต้นแบบแบตเตอรี่ EV จากกัญชง
วันนี้ (19 กันยายน 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม เยี่ยมชมผลิตภัณฑ์ต้นแบบแบตเตอรี่ EV จากกัญชงของวิทยาลัยการจัดการนวัตกรรมและอุตสาหกรรม สถาบันเทคโนโลยีพระจอมเกล้าเจ้าคุณทหารลาดกระบัง โดยมีนายจุลพงษ์ ทวีศรี รองปลัดกระทรวงอุตสาหกรรมนางนาตยา สีทับทิม ผู้เชี่ยวชาญเฉพาะด้านการกําหนดมาตรฐาน สํานักงานมาตรฐานผลิตภัณฑ์อุตสาหกรรม ร่วมเยี่ยมชม มี ผศ.ดร.สามารถ ดีพิจารณ์ คณบดี ทีมผู้บริหารคณาจารย์ และนักวิจัย ให้การต้อนรับ
ทั้งนี้ กระทรวงอุตสาหกรรมได้เล็งเห็นถึงความสําคัญของการสร้างนวัตกรรมจากกัญชง ในฐานะพืชเศรษฐกิจใหม่ที่จะช่วยสร้างงานและรายได้ให้ชุมชน รวมถึงนวัตกรรมวัสดุสําหรับโลกอนาคต อาทิ กราฟีน นอกจากนี้ ยังได้เข้าเยี่ยมชมแลปกราฟีนพร้อมร่วมประชุมหาแนวทางความร่วมมือเพื่อต่อยอดงานวิจัยมาสู่การใช้จริงในภาคอุตสาหกรรมของประเทศไทยต่อไป
รัฐบาลไทย-ข่าวทำเนียบรัฐบาล-รัฐบาลประชาสัมพันธ์เชิงรุก พาสื่อต่างประเทศลงพื้นที่จังหวัดชายแดนใต้ โปรโมทSoft Power และชุมชนพหุวัฒนธรรม
วันพฤหัสบดีที่ 22 กันยายน 2565
รัฐบาลประชาสัมพันธ์เชิงรุก พาสื่อต่างประเทศลงพื้นที่จังหวัดชายแดนใต้ โปรโมทSoft Power และชุมชนพหุวัฒนธรรม
รัฐบาลประชาสัมพันธ์เชิงรุก พาสื่อต่างประเทศลงพื้นที่จังหวัดชายแดนใต้ โปรโมทSoft Power และชุมชนพหุวัฒนธรรม
วันนี้ (22 กันยายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรี และกรรมการผู้แทนพิเศษของรัฐบาลในการแก้ปัญหาจังหวัดชายแดนภาคใต้ นําคณะสื่อมวลชนชั้นนําจากสาธารณรัฐประชาชนจีน และตัวแทนสื่อจากสํานักข่าว Bernama มาเลเซีย ลงพื้นที่จังหวัดชายแดนภาคใต้ ระหว่างวันที่ 22-24 กันยายน 2565 ภายใต้กิจกรรมนําสื่อมวลชนต่างประเทศลงพื้นที่ และในระยะต่อไปจะเป็นสื่อจากประเทศอื่นในภูมิภาคต่างๆ โดยเป็นความร่วมมือระหว่าง สํานักโฆษก และศูนย์อํานวยการบริหารจังหวัดชายแดนภาคใต้ (ศอ.บต.) เพื่อร่วมประชาสัมพันธ์ Soft Power ของพื้นที่ เพื่อดึงดูดนักท่องเที่ยวต่างชาติ รวมถึงติดตามความก้าวหน้าการขับเคลื่อนผลการดําเนินงานตามนโยบายของรัฐบาล สร้างการรับรู้ที่ถูกต้องในด้านต่าง ๆ
ซึ่งรัฐบาลได้กําหนดให้การพัฒนาเศรษฐกิจ สังคม และสร้างความสงบสุขในพื้นที่จังหวัดชายแดนภาคใต้เป็นนโยบายเร่งด่วน เพื่อให้ประชาชนชายแดนใต้ อยู่ดี กินดี พื้นที่มีความสงบร่มเย็นภายใต้สังคมพหุวัฒนธรรมที่หลากหลาย นอกจากนี้ พื้นที่จังหวัดชายแดนภาคใต้ยังมีศักยภาพสูงในด้านการท่องเที่ยวทั้งการท่องเที่ยวเชิงวัฒนธรรมและธรรมชาติ มีความหลากหลายทางชีวภาพ วิถีชีวิต วัฒนธรรมและภูมิปัญญา ครอบคลุมพื้นที่ชุมชนเมือง ผืนป่า และทะเล ซึ่งจะสามารถดึงดูดนักท่องเที่ยว ทั้งจากในประเทศและต่างประเทศ เพื่อสร้างรายได้ประชาชนและชุมชนท้องถิ่นได้อย่างยั่งยืน
โดยในวันนี้ คณะสื่อมวลชนได้เยี่ยมชมพิพิธภัณฑ์มรดกทางวัฒนธรรมอิสลามและศูนย์การเรียนรู้อัลกุรอาน อําเภอยี่งอ จังหวัดนราธิวาส จากนั้นติดตามการดําเนินงานด้านการท่องเที่ยว ณ ชุมชน 3 วัฒนธรรม ไทยพุทธ- จีน - มุสลิม นราธิวาส ซึ่งเป็นการส่งเสริมการท่องเที่ยวเชิงวัฒนธรรม อันเป็นส่วนหนึ่งของการพัฒนาศักยภาพของคนในพื้นที่ด้วย
นางสาวรัชดาฯ กล่าวว่า จังหวัดชายแดนใต้ มีเอกลักษณ์เฉพาะพื้นถิ่น มีความโดดเด่นทางประวัติศาสตร์ ศาสนสถาน และสถาปัตกรรมต่าง ๆ มีภาษา วัฒนธรรมผ้า ผลิตภัณฑ์ภูมิปัญญาพื้นบ้านและอาหารที่หลากหลาย นอกจากนี้ยังมีจุดเด่นทางธรรมชาติอย่างกลมกลืนลงตัวในความเป็นสังคมพหุวัฒนธรรม อันเป็นอัตลักษณ์ที่สําคัญและมีคุณค่ามาก เป็น Soft Power ที่รัฐบาลมุ่งมั่นส่งเสริม อนุรักษ์และสืบสาน และต้องการเผยแพร่ให้ต่างชาติได้รับรู้และอยากมาเยือน โดยในครั้งถัดไป จะได้นําคณะสื่อมวลชนจากภูมิภาคอื่นๆ ร่วมคณะเดินทางมาเพื่อสัมผัสและเรียนรู้วิถีชีวิตและสังคมความเป็นพหุวัฒนธรรมของจังหวัดชายแดนใต้อีก
รัฐบาลไทย-ข่าวทำเนียบรัฐบาล-รีบเลย! คนละครึ่งเฟส 5 เหลือเวลาใช้จ่าย 4 วัน เตือนใช้สิทธิก่อนสิ้นสุดโครงการภายใน 22.59 น. วันที่ 31 ต.ค. นี้ หน่วยงานต่างๆ เร่งพิจารณาออกของขวัญปีใหม่ช่วยรักษากำลังซื้อต่อเนื่อง
วันศุกร์ที่ 28 ตุลาคม 2565
รีบเลย! คนละครึ่งเฟส 5 เหลือเวลาใช้จ่าย 4 วัน เตือนใช้สิทธิก่อนสิ้นสุดโครงการภายใน 22.59 น. วันที่ 31 ต.ค. นี้ หน่วยงานต่างๆ เร่งพิจารณาออกของขวัญปีใหม่ช่วยรักษากําลังซื้อต่อเนื่อง
รีบเลย! คนละครึ่งเฟส 5 เหลือเวลาใช้จ่าย 4 วัน เตือนใช้สิทธิก่อนสิ้นสุดโครงการภายใน 22.59 น. วันที่ 31 ต.ค. นี้ หน่วยงานต่างๆ เร่งพิจารณาออกของขวัญปีใหม่ช่วยรักษากําลังซื้อต่อเนื่อง
วันที่ 28 ต.ค. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลได้ดําเนินมาตรการคนละครึ่ง เฟส5 เพื่อเป็นส่วนหนี่งของการรักษากําลังซื้อในประเทศ และการบรรเทาภาระค่าใช้จ่ายให้ประชาชน ช่วยเพิ่มสภาพคล่องให้ร้านค้ารายย่อยและฟื้นฟูเศรษฐกิจของประเทศในภาพรวม โดยเริ่มให้ประชาชนผู้รับสิทธิใช้จ่ายตามโครงการมาตั้งแต่วันที่ 1 ก.ย. 65 เป็นต้นมา โดยจะสามารถใช้จ่ายตามโครงการได้ถึงวันที่ 31 ต.ค. 65 นี้ หรือเวลาอีก 4 วันเท่านั้น
ดังนั้น จึงขอให้ผู้ที่ได้รับสิทธิและยังเหลือวงเงินให้รีบใช้สิทธิก่อนสิ้นสุดโครงการ คือภายในเวลา 22.59 น. ของวันที่ 31 ต.ค. 65 หากเลยระยะเวลาดังกล่าวจะถูกตัดสิทธิสําหรับวงเงินที่เหลือทันที
ทั้งนี้ ตามโครงการคนละครึ่ง เฟส5 รัฐบาลให้วงเงินสนับสนุนตลอดระยะเวลาโครงการรวม 800 บาท สามารถใช้จ่ายได้ไม่เกินวันละ 150 บาท มีผู้ใช้สิทธิจํานวน 24.02 ล้านคน ณ วันที่ 24 ต.ค. 65 มียอดใช้จ่ายรวมแล้ว 35,557.71 ล้านบาท โดยแบ่งเป็นเงินที่ประชาชนจ่ายจํานวน 18,104.84 ล้านบาท และเงินที่รัฐร่วมจ่ายจํานวน 17,452.87 ล้านบาท
น.ส.ไตรศุลี กล่าวว่า เพื่อรักษาแรงส่งการฟื้นตัวเศรษฐกิจให้ต่อเนื่องรัฐบาลโดยที่ประชุมคณะรัฐมนตรี (ครม.) เมื่อวันที่ 18 ต.ค. 65 ได้มีมติให้ทุกส่วนราชการ รัฐวิสาหกิจ และหน่วยงานของรัฐเร่งพิจารณาแผนงาน/โครงการในความรับผิดชอบที่สมควรดําเนินการเพื่อมอบเป็นของขวัญปีใหม่แก่ประชาชน โดยโครงการหรือมาตรการจะต้องดําเนินการได้ในช่วงปีใหม่ และโครงการนั้นๆ ต้องไม่ขัดต่อกฎหมาย และประกาศเตือนของคณะกรรมการการเลือกตั้ง
“รัฐบาลได้เล็งเห็นว่าขณะนี้เศรษฐกิจยังอยู่ในช่วงของการฟื้นตัว ขณะที่ประชาชนบางส่วนถูกกระทบจากสถานการณ์อุทกภัย จึงต้องมีมาตรการเพื่อให้ความช่วยเหลือและถือเป็นของขวัญในช่วงปีใหม่ที่จะถึงนี้ด้วย โดยหลังจาก ครม.ได้มีมติไปเมื่อวันที่ 18 ต.ค.แล้ว ขณะนี้หน่วยงานต่างๆ อยู่ระหว่างการจัดทําแผนงาน/โครงการ ซึ่งเร็วๆนี้จะทยอยนําเสนอต่อ ครม. เพื่อให้มีผลดําเนินการได้ในช่วงปีใหม่ที่ตามระยะเวลาที่ ครม.กําหนดต่อไป” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-“กรุงไทย” ปรับขึ้นดอกเบี้ยเงินฝากสูงสุด 0.825% ต่อปี พร้อมตรึงดอกเบี้ยเงินกู้รายย่อย ช่วยลูกค้ากลุ่มเปราะบางให้ปรับตัวได้อย่างราบรื่น
วันจันทร์ที่ 3 ตุลาคม 2565
“กรุงไทย” ปรับขึ้นดอกเบี้ยเงินฝากสูงสุด 0.825% ต่อปี พร้อมตรึงดอกเบี้ยเงินกู้รายย่อย ช่วยลูกค้ากลุ่มเปราะบางให้ปรับตัวได้อย่างราบรื่น
ธนาคารกรุงไทยประกาศปรับขึ้นอัตราดอกเบี้ยเงินฝากสูงสุด 0.825% ต่อปี ส่งเสริมการออมระยะยาว พร้อมตรึงอัตราดอกเบี้ยเงินกู้รายย่อย มีผล 4 ตุลาคม 2565
ธนาคารกรุงไทย ยืนหยัดดูแลลูกค้าทุกกลุ่ม ประกาศปรับขึ้นอัตราดอกเบี้ยเงินฝากสูงสุด 0.825% ต่อปี ส่งเสริมการออมระยะยาว พร้อมตรึงอัตราดอกเบี้ยเงินกู้รายย่อย ช่วยเหลือลูกค้ากลุ่มเปราะบางให้สามารถปรับตัวได้อย่างราบรื่น ปรับขึ้นเฉพาะอัตราดอกเบี้ยเงินกู้ MLR และ MOR 0.25% ต่อปี มีผล 4 ตุลาคม 2565
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า จากการปรับขึ้นอัตราดอกเบี้ยนโยบายของคณะกรรมการนโยบายการเงิน (กนง.) ครั้งที่ 2 ของปี 2565 อีก 0.25% ต่อปี ถือเป็นเครื่องมือหนึ่งของธนาคารแห่งประเทศไทย(ธปท.)ในการดูแลเงินเฟ้อให้กลับเข้าสู่กรอบเป้าหมายและรักษาเสถียรภาพด้านราคาและเศรษฐกิจในระยะยาว ธนาคารกรุงไทย ยึดมั่นพันธกิจ “กรุงไทย เคียงข้างไทย สู่ความยั่งยืน” ตระหนักถึงผลกระทบต่อลูกค้าที่ได้รับผลกระทบจากสถานการณ์โควิด-19 โดยเฉพาะกลุ่มเปราะบาง จึงใช้แนวทางการปรับอัตราดอกเบี้ยแบบค่อยเป็นค่อยไปสอดคล้องกับนโยบายของธปท. และพร้อมดูแลช่วยเหลือลูกค้าให้ปรับตัวได้อย่างราบรื่น
ธนาคารประกาศปรับขึ้นอัตราดอกเบี้ยเงินฝากประจําระหว่าง 0.15% - 0.825% ต่อปี สําหรับเงินฝากประจํา 24 เดือน และ 36 เดือน เพิ่มขึ้นสูงสุด 0.825% ต่อปี เป็น 1.20% ต่อปี เพื่อดูแลผู้ฝากเงินให้มีรายได้เพิ่มขึ้น และส่งเสริมการออมในระยะยาว เพื่อเสริมสร้างเงินออมที่มีความมั่นคง ในภาวะที่เศรษฐกิจยังเผชิญความท้าทายรอบด้าน
พร้อมคงอัตราดอกเบี้ยเงินกู้รายย่อย (MRR) โดยปรับขึ้นเฉพาะอัตราดอกเบี้ยเงินกู้สําหรับลูกค้า รายใหญ่ชั้นดี (MLR) 0.25% ต่อปี เป็น 5.50% ต่อปี และอัตราดอกเบี้ยสําหรับลูกค้ารายใหญ่ชั้นดี ประเภทวงเงินเบิกเกินบัญชี (MOR) 0.25% ต่อปี เป็น 6.07% ต่อปี มีผลตั้งแต่วันที่ 4 ตุลาคม 2565 เป็นต้นไป ซึ่งหลังการปรับขึ้นครั้งนี้ อัตราดอกเบี้ย MLR และ MOR ของธนาคารยังอยู่ในระดับต่ําที่สุดเมื่อเทียบกับกลุ่มธนาคารพาณิชย์ขนาดใหญ่
“ธนาคารได้พิจารณาอย่างรอบคอบ โดยตรึงอัตราดอกเบี้ยสินเชื่อสําหรับรายย่อย เนื่องจากคํานึงถึงผลกระทบที่จะเกิดขึ้นกับลูกค้า โดยเฉพาะกลุ่มเปราะบางที่รายได้ยังไม่กลับมาปกติ ลูกค้ารายย่อย และผู้ประกอบการรายเล็ก ให้สามารถฟื้นตัวได้ในสถานการณ์เศรษฐกิจปัจจุบัน”
รัฐบาลไทย-ข่าวทำเนียบรัฐบาล-​ไทยพร้อมเป็นศูนย์กลางการผลิตรถยนต์ในภูมิภาค โฆษกรัฐบาลเผยผลการสำรวจแนวโน้มอุตสาหกรรมรถยนต์ไทยในช่วง 9 ปีข้างหน้า (พ.ศ. 2565 – 2574) มีแนวโน้มสดใส (Good prospect)
วันอังคารที่ 27 กันยายน 2565
​ไทยพร้อมเป็นศูนย์กลางการผลิตรถยนต์ในภูมิภาค โฆษกรัฐบาลเผยผลการสํารวจแนวโน้มอุตสาหกรรมรถยนต์ไทยในช่วง 9 ปีข้างหน้า (พ.ศ. 2565 – 2574) มีแนวโน้มสดใส (Good prospect)
​ไทยพร้อมเป็นศูนย์กลางการผลิตรถยนต์ในภูมิภาค โฆษกรัฐบาลเผยผลการสํารวจแนวโน้มอุตสาหกรรมรถยนต์ไทยในช่วง 9 ปีข้างหน้า (พ.ศ. 2565 – 2574) มีแนวโน้มสดใส (Good prospect)
วันนี้ (27 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงผลการสํารวจแนวโน้มอุตสาหกรรมรถยนต์ไทยในช่วง 9 ปีข้างหน้า (พ.ศ. 2565 – 2574) ยังมีแนวโน้มที่เติบโตได้ดี โดยเป็นผลจากนโยบายส่งเสริมการลงทุนของรัฐบาล การลงนามในความตกลงเขตการค้าเสรีของไทยกับหลาย ๆ ประเทศ รวมถึงปัจจัยสนับสนุนการส่งออกรถยนต์อื่น ๆ
โฆษกประจําสํานักนายกรัฐมนตรี เปิดเผยว่า เว็บไซต์ Research and Markets ซึ่งเป็นเว็บไซต์ที่รวบรวมผลงานวิจัยในด้านต่าง ๆ ที่ใหญ่ที่สุดในโลก ได้เผยแพร่ผลการสํารวจแนวโน้มอุตสาหกรรมรถยนต์ไทยระหว่างปี พ.ศ. 2565 - 2574 (Research Report on Thailand's Automobile Industry, 2022-2031) ระบุว่า ด้วยปัจจัยทางภูมิศาสตร์ที่เหนือกว่า และการสนับสนุนจากรัฐบาล ประเทศไทยจึงเป็นผู้ผลิตรถยนต์รายใหญ่ที่สุดในเอเชียตะวันออกเฉียงใต้ และถูกเรียกว่าดีทรอยต์แห่งเอเชีย (Detroit of Asia) โดยในปี 2564 มูลค่าส่งออกของการผลิตรถยนต์คิดเป็นสัดส่วนมากกว่า 10% ของ GDP ของประเทศไทย
โดยอุตสาหกรรมยานยนต์ของไทยเน้นการส่งออก ในช่วง 5 ปีที่ผ่านมา มีการส่งออกรถยนต์มากกว่า 1 ล้านคัน ไปยังประเทศในกลุ่มอาเซียน ออสเตรเลีย ตะวันออกกลาง และยุโรปทุกปี ในขณะที่ภาษีนําเข้ารถยนต์มีแนวโน้มว่าจะลดลง เนื่องจากไทยได้ลงนามในข้อตกลงการค้าเสรีมากขึ้นในช่วงไม่กี่ปีที่ผ่านมา ประกอบกับ รัฐบาลไทยมีนโยบายดึงดูดการลงทุนจากต่างประเทศ และเมื่อเปรียบเทียบกับประเทศอื่น ๆ ในภูมิภาคเอเชียตะวันออกเฉียงใต้ ประเทศไทยมีอุตสาหกรรมชิ้นส่วนยานยนต์ที่พัฒนาไปมาก และมีผู้ผลิต (supplier) ชิ้นส่วนยานยนต์จํานวนมาก แม้ยังคงจะต้องนําเข้าชิ้นส่วนรถยนต์ที่สําคัญอยู่ ซึ่งรวมทั้งรัฐบาลมีนโยบายสนับสนุนผู้ประกอบการรถยนต์ EV เพื่อสนับสนุนการรักษาสิ่งแวดล้อมอย่างยั่งยืน ตามเป้าหมายของไทยในการเป็นกลางทางคาร์บอน (Carbon Neutrality) ในปี 2050 และปล่อยก๊าซเรือนกระจกสุทธิเป็นศูนย์ (Net Zero Emission) ภายในปี 2065 อีกด้วย
“รัฐบาลมุ่งมั่น วางแผนดําเนินนโยบาย ทั้งในระยะสั้น ระยะกลาง และระยะยาว เพื่อกระตุ้นการลงทุนในประเทศไทย โดยอุตสาหกรรมยานยนต์เป็นอีกเป้าหมายสําคัญ เพื่อผลักดันไทยไปสู่การเป็นฐานการผลิต และการลงทุนยานยนต์ที่สําคัญของโลกหรือศูนย์กลางของภูมิภาค โดยเฉพาะยานยนต์ไฟฟ้าและชิ้นส่วน โดยต้องการเสริมสร้างขีดความสามารถทางการแข่งขันในด้านต่าง ๆ ให้กับประเทศไทย ในขณะเดียวกันก็คํานึงถึงการรักษาความสมดุลของสิ่งแวดล้อมอย่างยั่งยืนเพื่อส่งต่อโลกให้คนรุ่นใหม่" นายอนุชา ฯ กล่าว
รัฐบาลไทย-ข่าวทำเนียบรัฐบาล-Public warned of very heavy rain from Tropical Typhoon “NORU” during Sep 28- Oct 1
วันจันทร์ที่ 26 กันยายน 2565
Public warned of very heavy rain from Tropical Typhoon “NORU” during Sep 28- Oct 1
Public warned of very heavy rain from Tropical Typhoon “NORU” during Sep 28- Oct 1
September 26, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about Meteorological Department’s weather warning on Tropical Typhoon “NORU”, which is expected to make landfall over middle Vietnam on September 28. Coupling with the strengthening of southwest monsoon which is prevailing over the Andaman Sea, Thailand and the Gulf of Thailand, heavy to very heavy rains are likely in the North, the Northeast, the Central including Bangkok and its vicinity, the East, and the South regions during September 28 – October 1, 2022.
According to the Government Spokesperson, people in those regions should take precaution against the severe conditions that may cause flash floods and overflows, especially along the waterways near foothills and lowlands. With the strengthening wind and waves in the Andaman Sea and the Gulf of Thailand, all ships should proceed with caution and keep off thundershowers. Small boats in the Andaman Sea and the upper Gulf area are strongly advised to keep ashore during September 27 – October 1.
The public may follow up on the Meteorological Department’s weather warnings on its website: https://www.tmd.go.th/, or they can make a phone inquiry 24/7 at 02-399-4012 to 13, and 1182.
รัฐบาลไทย-ข่าวทำเนียบรัฐบาล-เตือนประชาชนระวังโรค “ไข้ฉี่หนู – เมลิออยด์” ที่มากับน้ำท่วม ปีนี้พบป่วยแล้วกว่า 3,300 ราย แนะเลี่ยงเดินลุยน้ำย่ำโคลน/แช่น้ำเป็นเวลานานด้วยเท้าเปล่า
วันอังคารที่ 20 กันยายน 2565
เตือนประชาชนระวังโรค “ไข้ฉี่หนู – เมลิออยด์” ที่มากับน้ําท่วม ปีนี้พบป่วยแล้วกว่า 3,300 ราย แนะเลี่ยงเดินลุยน้ําย่ําโคลน/แช่น้ําเป็นเวลานานด้วยเท้าเปล่า
.....
ในช่วงฤดูฝนนี้มีฝนตกหนัก ส่งผลให้หลายพื้นที่ประสบปัญหาน้ําท่วม รัฐบาลห่วงใยประชาชนอาจเจ็บป่วยด้วยโรคที่ต้องเฝ้าระวังที่มากับน้ําท่วม คือ โรคไข้ฉี่หนู และโรคเมลิออยด์ (Melioidosis) หรือโรคไข้ดิน ซึ่งในช่วง 8 เดือนแรกของปี 65 นี้ พบผู้ป่วยทั้งสองโรครวมแล้วกว่า 3,300 ราย
.
โรคไข้ฉี่หนู เป็นการติดเชื้อแบคทีเรียชนิดหนึ่งที่เข้าสู่ร่างกายทางบาดแผล ผิวหนังที่อ่อนนุ่มจากการแช่น้ํานาน หรือการรับประทานอาหารและน้ําที่ปนเปื้อนเชื้อจากฉี่หนู หรือสัตว์อื่น ๆ ที่ติดเชื้อ ผู้ป่วยจะมีไข้สูง ปวดศีรษะ ปวดเมื่อยตามตัว จะปวดมากบริเวณน่องและโคนขา อาจมีอาการคลื่นไส้ อาเจียน ท้องเสียและตาแดงด้วย
.
ส่วนโรคเมลิออยด์ หรือโรคไข้ดิน เกิดจากการติดเชื้อแบคทีเรีย Burkholderia pseudomallei ที่พบได้ทั่วไปในดิน น้ํา เชื้อจะเข้าสู่ร่างกายได้จากการสัมผัสน้ําหรือดินที่มีเชื้อปนเปื้อน ดื่มน้ําหรือรับประทานอาหารที่ปนเปื้อนเชื้อ และการสูดหายใจเอาฝุ่นจากดินที่มีเชื้อเจือปนอยู่เข้าไป หลังติดเชื้อ 1 - 21 วัน จะมีอาการป่วย แต่บางรายอาจนานเป็นปี ขึ้นอยู่กับปริมาณเชื้อที่ได้รับและภูมิต้านทานของแต่ละคน อาการของโรคนี้ไม่มีลักษณะเฉพาะ จะมีความคล้ายโรคติดเชื้ออื่น ๆ เช่น มีไข้สูง มีฝีที่ผิวหนัง ปวดท้อง ปวดข้อปวดกระดูก มีอาการทางระบบทางเดินหายใจ บางรายพบอาการทางระบบประสาทร่วมด้วย ส่วนใหญ่มักจะเริ่มจากอาการไข้ทําให้วินิจฉัยโรคได้ยาก ต้องตรวจเพาะเชื้อทางห้องปฏิบัติการ เพื่อใช้ตรวจวินิจฉัยและรักษา
.
การป้องกันทั้ง 2 โรคนี้ ให้หลีกเลี่ยงการเดินลุยน้ําย่ําโคลน หรือแช่น้ําเป็นเวลานาน หากจําเป็นควรสวมรองเท้าบูท หรือถุงพลาสติกหุ้มรองเท้าไม่ให้เท้าสัมผัสน้ําโดยตรง กรณีมีบาดแผลควรปิดด้วยพลาสเตอร์กันน้ํา หมั่นล้างมือ ล้างเท้าด้วยน้ําสบู่บ่อย ๆ และอาบน้ําทันทีหลังจากลุยน้ํา หากมีอาการไข้สูงเฉียบพลัน ปวดศีรษะ ปวดเมื่อยตามตัว ให้รีบไปพบแพทย์ทันทีและแจ้งประวัติการเดินลุยน้ําให้แพทย์ทราบด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส ประชุมร่วมกับ คกก.สุขภาพดิจิทัลแห่งชาติ
วันจันทร์ที่ 31 ตุลาคม 2565
ดีอีเอส ประชุมร่วมกับ คกก.สุขภาพดิจิทัลแห่งชาติ
ดีอีเอส ประชุมร่วมกับ คกก.สุขภาพดิจิทัลแห่งชาติ
วันนี้(31ตุลาคม2565)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ประชุมคณะกรรมการสุขภาพดิจิทัลแห่งชาติครั้งที่1 /2565ร่วมกับนายอนุทินชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุขพร้อมด้วยนพ.โอภาสการย์กวินพงศ์ปลัดกระทรวงสาธารณสุขและหน่วยงานที่เกี่ยวข้องร่วมประชุมเพื่อจัดทําข้อเสนอนโยบายยุทธศาสตร์กลไกการบริหารจัดการและโครงสร้างหน่วยงานบริหารจัดการข้อมูลด้านสุขภาพดิจิทัลระดับประเทศซึ่งจะเป็นจุดเริ่มต้นของการขับเคลื่อนแผนปฏิรูปประเทศด้านสาธารณสุขด้านการจัดการภาวะฉุกเฉินด้านสาธารณสุขเพื่อความมั่นคงแห่งชาติและแก้ปัญหาการบริหารจัดการข้อมูลและสารสนเทศสุขภาพในปัจจุบันหลังจากนี้ก็จะมีการพัฒนาระบบสุขภาพดิจิทัลจริงจังมีระบบคุ้มครองข้อมูลส่วนบุคคลที่ปลอดภัยการเชื่อมต่อข้อมูลสุขภาพการบริการจัดการข้อมูลสารสนเทศด้านสุขภาพที่มีประสิทธิภาพมากขึ้นณห้องประชุมชัยนาทนเรนทรอาคาร1ชั้น2ตึกสํานักงานปลัดกระทรวงสาธารณสุข
****************
รัฐบาลไทย-ข่าวทำเนียบรัฐบาล-​รมว.สุชาติ ใส่ใจผู้พิการเปิดตัวระบบให้-รับสิทธิคนพิการ ม.35 เพิ่มความสะดวกการใช้บริการภาครัฐ
วันพุธที่ 28 กันยายน 2565
​รมว.สุชาติ ใส่ใจผู้พิการเปิดตัวระบบให้-รับสิทธิคนพิการ ม.35 เพิ่มความสะดวกการใช้บริการภาครัฐ
กระทรวงแรงงาน เปิดช่องทางการแจ้งให้สิทธิ + รับสิทธิคนพิการ ม.35 ผ่านระบบ e- Service เชิญชวนผู้พิการ และนายจ้างใช้บริการได้ตั้งแต่ 1 ต.ค. – 31 ธ.ค. 65
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน ยกระดับการให้บริการประชาชนผ่านบริการอิเล็กทรอนิกส์ภาครัฐรับบริบทสังคมที่เปลี่ยนแปลงตามเทคโนโลยีDigital Platform ควบคู่กับการขจัดความเหลื่อมล้ํา ด้วยการสร้างโอกาสที่เท่าเทียม ให้ผู้มีรายได้น้อย ผู้ด้อยโอกาส และผู้พิการ สามารถเข้าถึงโอกาส มีงาน มีรายได้ พึ่งพาตนเองได้ตามศักยภาพ ตามนโยบายพล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ซึ่งกํากับดูแลกระทรวงแรงงาน โดยล่าสุดกรมการจัดหางาน ได้เปิดให้บริการระบบการให้สิทธิและขอรับสิทธิ์สําหรับผู้พิการตามมาตรา 35 ผ่านเว็บไซต์ e-service.doe.go.th ซึ่งเป็นศูนย์รวมบริการออนไลน์ทุกระบบของกรมการจัดหางาน อาทิ ระบบไทยมีงานทํา ให้บริการสําหรับผู้ต้องการหางานทํา หรือนายจ้าง/สถานประกอบการที่ต้องการหาคนทํางาน ระบบขึ้นทะเบียนและรายงานตัวผู้ประกันตนกรณีว่างงาน และระบบจัดหางานต่างประเทศ โดยนายจ้างหรือเจ้าของสถานประกอบการ และคนพิการ ที่ประสงค์จะใช้สิทธิตามมาตรา 35 สามารถดําเนินการผ่านระบบออนไลน์ได้ตั้งแต่วันที่ 1 ตุลาคม – 31 ธันวาคม 2565
“ระบบ e – Service การให้สิทธิและขอรับสิทธิ์สําหรับผู้พิการตามมาตรา 35 จะช่วยให้ทั้งนายจ้าง/สถานประกอบการ และผู้พิการ สามารถแจ้งการให้และรับสิทธิได้สะดวก รวดเร็ว ประหยัดเวลาและค่าใช้จ่ายในการเดินทางเพื่อมาติดต่อราชการ สามารถดําเนินการด้วยตนเองได้ตลอด 24 ชม. ไม่เว้นวันหยุดราชการ และ ยังป้องกันปัญหาการขอรับสิทธิซ้ําซ้อน ด้วยระบบการจับคู่ (matching) โดยผู้พิการที่ขอรับสิทธิ สามารถเลือกประเภทสิทธิที่ต้องการขอรับในระบบ และนายจ้าง/สถานประกอบการ เลือกให้สิทธิกับผู้พิการที่มีความประสงค์รับสิทธิในประเภทสิทธิตรงกันได้” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า พรบ.ส่งเสริมและพัฒนาคุณภาพชีวิตคนพิการ พ.ศ. 2550 มาตรา 35 กําหนดให้นายจ้าง/สถานประกอบการ หรือหน่วยงานของรัฐ ที่ไม่ประสงค์ จะจ้างงานคนพิการ หรือส่งเงินเข้ากองทุนส่งเสริมและพัฒนาคุณภาพชีวิตคนพิการ สามารถเลือกให้สิทธิตามมาตรา 35 แทนได้ โดยมูลค่าของสัญญาต้องไม่น้อยว่า 114,245 บาทต่อปี แบ่งเป็น 7 ประเภทสิทธิ ได้แก่ 1.การให้สัมปทาน 2.จัดสถานที่จําหน่ายสินค้าหรือบริการ 3.จัดจ้างเหมาช่วงงานหรือ จ้างเหมาบริการโดยวิธีกรณีพิเศษ 4.ฝึกงาน 5.จัดให้มีอุปกรณ์หรือสิ่งอํานวยความสะดวก 6.ล่ามภาษามือ และ7.การให้ความช่วยเหลืออื่นใดแก่คนพิการหรือผู้ดูแลคนพิการ โดยต้องขออนุญาตจากกรมการจัดหางานก่อนดําเนินการ ในช่วงวันที่ 1 ตุลาคม – 31 ธันวาคม ของแต่ละปี
“การนําระบบอิเล็กทรอนิกส์ภาครัฐมาช่วยจะทําให้เกิดความสะดวกแก่นายจ้าง สถานประกอบการ และ ผู้พิการ ในส่วนภาครัฐก็สามารถให้บริการประชาชนและบริหารจัดการได้อย่างมีประสิทธิภาพยิ่งขึ้น ซึ่งสําหรับนายจ้าง สถานประกอบการที่ต้องการให้สิทธิ และผู้พิการที่ต้องการขอรับสิทธิหากไม่สามารถดําเนินการผ่านระบบอิเล็กทรอนิกส์ด้วยตนเองสามารถติดต่อเจ้าหน้าที่สํานักงานจัดหางานจังหวัดหรือสํานักงานจัดหางานกรุงเทพมหานครพื้นที่ 1 – 10 เพื่อช่วยดําเนินการได้ หรือสอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด 2 กรมการจัดหางาน” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-กบข. เตรียมเงิน 2.8 หมื่นล้านบาท จ่ายเงินคืนสมาชิกเกษียณปีนี้ พร้อมเสนอบริการออมต่อ ทางเลือกการลงทุนหลังเกษียณ
วันพุธที่ 7 กันยายน 2565
กบข. เตรียมเงิน 2.8 หมื่นล้านบาท จ่ายเงินคืนสมาชิกเกษียณปีนี้ พร้อมเสนอบริการออมต่อ ทางเลือกการลงทุนหลังเกษียณ
กบข. เตรียมเงินกว่า 2.8 หมื่นล้านบาท เพื่อจ่ายเงินคืนสมาชิก กบข. ที่เกษียณอายุราชการปีนี้ ภายใน 7 วันทําการ พร้อมเสนอทางเลือกการลงทุนหลังเกษียณ หากสมาชิกยังไม่มีแผนใช้เงิน สามารถเลือกใช้บริการออมต่อกับ กบข. ได้
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้เตรียมเงินสําหรับจ่ายคืนให้กับสมาชิกที่สิ้นสุดสมาชิกภาพและทําเรื่องขอรับเงินคืน จํานวน 28,600 ล้านบาท โดย ณ สิ้นปีงบประมาณ 2565 หรือในวันที่ 30 กันยายน 2565 มีสมาชิก กบข. ที่กําลังจะเกษียณอายุราชการ จํานวน 22,553 ราย โดย กบข. มั่นใจจะสามารถดําเนินการจ่ายเงินคืนสมาชิกภายใน 7 วันทําการ หลังจากที่ กบข. ได้รับเอกสารที่ครบถ้วนถูกต้อง และประกาศเกษียณอายุราชการมีผลบังคับใช้
ทั้งนี้ สมาชิกสามารถยื่นเรื่องขอรับเงินคืนล่วงหน้าได้ตั้งแต่วันนี้ ผ่าน 2 ช่องทาง คือ 1) แจ้งความประสงค์ทางระบบบําเหน็จบํานาญและสวัสดิการรักษาพยาบาล (Digital Pension) ของกรมบัญชีกลาง และ 2) แจ้งความประสงค์ผ่านหน่วยงานต้นสังกัด พร้อมกรอกแบบ กบข. รง 008/1/2555
ดร.ศรีกัญญา กล่าวเพิ่มเติมว่า กบข. มีบริการทางเลือกการลงทุนหลังเกษียณอายุราชการ กรณีที่สมาชิกยังไม่มีแผนใช้เงินก้อน และต้องการให้ กบข. ลงทุนสร้างผลตอบแทนให้อย่างต่อเนื่อง สามารถแจ้งความประสงค์เลือกใช้ “บริการออมต่อกับ กบข.” ได้ ซึ่ง กบข. มีทางเลือกออมต่อ 4 รูปแบบ คือ 1. ออมต่อทั้งจํานวน 2. ทยอยรับเงินเป็นงวด ๆ อาทิ รายเดือน รายสามเดือน รายหกเดือน หรือรายปี 3. ขอรับเงินบางส่วน ที่เหลือให้ กบข. บริหารต่อ และ 4. ขอรับเงินบางส่วน ที่เหลือทยอยรับเงินเป็นงวด ๆ โดยบริการออมต่อ กบข. ได้เปิดให้สมาชิกเลือกใช้บริการได้ตามความจําเป็นและรูปแบบที่เหมาะสมตามความต้องการของสมาชิก พร้อมทั้งสามารถแจ้งเปลี่ยนรูปแบบการออมต่อได้ปีละ 2 ครั้ง ผ่าน My GPF Application เมนู “ออมต่อ”
อย่างไรก็ตาม สมาชิกที่สิ้นสุดสมาชิกภาพเนื่องจากเกษียณอายุราชการ และมีเวลาราชการมากกว่า 10 ปีขึ้นไป จะมีสิทธิเลือกรับบําเหน็จบํานาญจากกรมบัญชีกลาง และได้รับเงินก้อนจาก กบข. ด้วย โดยกรณีที่สมาชิกเลือกรับบํานาญ จะได้รับเงิน กบข. ทั้งหมด ทั้งเงินสะสมของสมาชิก เงินออมเพิ่ม (ถ้ามี) เงินสมทบและเงินชดเชยจากรัฐ เงินประเดิม (ถ้ามี) รวมถึงเงินผลประโยชน์จากการที่ กบข. นําเงินไปลงทุนสร้างผลตอบแทนให้ หากสมาชิกเลือกรับบําเหน็จ จะได้รับเงิน กบข. ในส่วนของเงินสะสมของสมาชิก เงินออมเพิ่ม (ถ้ามี) เงินสมทบจากรัฐ และเงินผลประโยชน์
อนึ่ง สมาชิกสามารถตรวจสอบยอดเงินและติดตามสถานะการขอรับเงินคืนได้อย่างสะดวกรวดเร็วผ่านทาง My GPF Application เมนู “บัญชีของฉัน” และ เมนู “คุยกับบอท” พิมพ์คําว่า “ขอรับเงินคืน” จากนั้นเลือกเมนู “ติดตามสถานะขอรับเงินคืน” ซึ่งสมาชิกที่สิ้นสุดสมาชิกภาพด้วยเหตุสูงอายุ เกษียณ ทดแทน ทุพพลภาพ หรือเสียชีวิต จะได้รับสิทธิยกเว้นภาษีเงินได้บุคคลธรรมดาในส่วนของเงินที่ได้รับจาก กบข. ในปีภาษีนั้น ๆ สมาชิกสามารถสอบถามข้อมูลเพิ่มเติมได้ GPF Contact Center โทร. 1179 Facebook กบข. หรือ LINE กบข. พิมพ์ค้นหาไอดี @gpfcommunity
รัฐบาลไทย-ข่าวทำเนียบรัฐบาล-​ไทยส่งเสริมบทบาทสตรีและเยาวชน ผ่านเวทีประชุมคณะมนตรีประชาคมสังคมและวัฒนธรรมอาเซียน ครั้งที่ 28 กัมพูชาเป็นเจ้าภาพ 13 ต.ค.นี้
วันอังคารที่ 11 ตุลาคม 2565
​ไทยส่งเสริมบทบาทสตรีและเยาวชน ผ่านเวทีประชุมคณะมนตรีประชาคมสังคมและวัฒนธรรมอาเซียน ครั้งที่ 28 กัมพูชาเป็นเจ้าภาพ 13 ต.ค.นี้
​ไทยส่งเสริมบทบาทสตรีและเยาวชน ผ่านเวทีประชุมคณะมนตรีประชาคมสังคมและวัฒนธรรมอาเซียน ครั้งที่ 28 กัมพูชาเป็นเจ้าภาพ 13 ต.ค.นี้
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 11 ตุลาคม 2565 ว่า ครม.เห็นชอบร่างถ้อยแถลงร่วมการประชุมคณะมนตรีประชาคมสังคมและวัฒนธรรมอาเซียน ครั้งที่ 28 (Joint Statement of the Twenty - Eighth ASEAN Socio-Cultural Community (ASCC) Council) ซึ่งจะมีการรับรองร่างถ้อยแถลงร่วมในวันที่ 13 ตุลาคม 2565 ณ กรุงพนมเปญ โดยประเทศกัมพูชาเป็นเจ้าภาพ ตามที่กระทรวงการพัฒนาสังคมและความมั่นคงของมนุษย์เสนอ ร่างถ้อยแถลงร่วมฉบับนี้ มีสาระสําคัญ อาทิ
1.สนับสนุนในเรื่องต่าง ๆ เช่น 1)การฟื้นตัวภายหลังสถานการณ์การแพร่ระบาดของโรคโควิด–19 2)ความพยายามด้านการจัดการภัยพิบัติในภูมิภาค 3)ข้อเสนอในการจัดตั้งกลไก เพื่อดําเนินบทบาทนําในด้านการคิดเชิงกลยุทธ์ของประชาคมสังคมและวัฒนธรรมอาเซียน
2.เน้นย้ําถึงบทบาทเชิงรุกที่สําคัญของเยาวชนในการพัฒนาชุมชน และการจัดการกับความท้าทายที่ภูมิภาคจะเผชิญในอนาคต และสนับสนุนให้มีการจัดการเสวนาระหว่างเยาวชนและรัฐบาลอย่างสม่ําเสมอ
3.ให้ความสําคัญกับบทบาทของสตรีในการขับเคลื่อนการเติบโตทางเศรษฐกิจที่ครอบคลุม มั่นคง และยั่งยืน
4.ยกระดับการดําเนินการด้านสุขภาพ ความเป็นอยู่ที่ดี และการคุ้มครองทางสังคมสําหรับประชาชนอาเซียน เช่น การเชื่อมโยงสิทธิประกันสังคมสําหรับแรงงานข้ามชาติในอาเซียน การเสริมสร้างบทบาทของนักสังคมสงเคราะห์และผู้ให้บริการทางสังคมในบริบทที่กว้างขึ้น การสนับสนุนการเลี้ยงลูกด้วยนมแม่และการให้อาหารเสริม รวมทั้งสนับสนุนความพยายามอย่างต่อเนื่องของอาเซียนในการขจัดความยากจนและเสริมสร้างภูมิคุ้มกันสําหรับประชากรกลุ่มเปราะบางต่าง ๆ
5.ให้ความสําคัญกับบทบาทของกีฬาในการเสริมสร้างความเข้มแข็งให้กับค่านิยม การตระหนักรู้ และอัตลักษณ์ของอาเซียน
6.แสดงความมุ่งมั่นในการเสริมสร้างความร่วมมือด้านการเปลี่ยนแปลงสภาพภูมิอากาศในภูมิภาค ผ่านการจัดตั้งศูนย์อาเซียนสําหรับการเปลี่ยนแปลงภูมิอากาศ และยกระดับความพยายามในการควบคุมมลพิษหมอกควันข้ามแดนให้มีความรวดเร็วและมีประสิทธิผลมากขึ้น
รัฐบาลไทย-ข่าวทำเนียบรัฐบาล-MDES แสดงความยินดีในโอกาสย้ายสำนักงาน ITU มา กสทช.
วันพฤหัสบดีที่ 20 ตุลาคม 2565
MDES แสดงความยินดีในโอกาสย้ายสํานักงาน ITU มา กสทช.
MDES แสดงความยินดีในโอกาสย้ายสํานักงาน ITU มา กสทช.
20ตุลาคม2565 -นางสาวกัลยาชินาธิวรรักษาการในตําแหน่งที่ปรึกษาด้านต่างประเทศเป็นตัวแทนกระทรวงดิจิทัลเพื่อเศรษฐกิจและสังคมแสดงความยินดีกับMs. AtsukoOkudaผู้อํานวยการสํานักงานภูมิภาคเอเชียและแปซิฟิกฯในโอกาสย้ายสํานักงานภูมิภาคเอเชียและแปซิฟิกของสหภาพโทรคมนาคมระหว่างประเทศ(International Telecommunication Union : ITU)จากเดิมชั้น5อาคารศูนย์ฝึกอบรมบริษัทไปรษณีย์ไทยจํากัดกรุงเทพมหานครมายังสํานักงานกสทช.ภาค1หลักสี่กรุงเทพมหานครโดยมีผู้แทนจากสํานักงานกสทช.สถานเอกอัครราชทูตต่างประเทศในไทยองค์การระหว่างประเทศหน่วยงานพันธมิตรและหน่วยงานที่เป็นสมาชิกของITUเข้าร่วมแสดงความยินดี
**************
รัฐบาลไทย-ข่าวทำเนียบรัฐบาล-กรมการขนส่งทางบก และสถาบันป้องกันควบคุมโรคเขตเมือง (สปคม.) เข้าร่วมกิจกรรมให้บริการด้านใบอนุญาตขับรถ ในงาน “Transport United for Happy Journey "
วันอังคารที่ 13 กันยายน 2565
กรมการขนส่งทางบก และสถาบันป้องกันควบคุมโรคเขตเมือง (สปคม.) เข้าร่วมกิจกรรมให้บริการด้านใบอนุญาตขับรถ ในงาน “Transport United for Happy Journey "
...
ด้วยกระทรวงคมนาคมกําหนดการจัดงาน “Transport United for Happy Journey : คมนาคมรวมเป็นหนึ่ง เพื่อการเดินทางแห่งความสุข” ระหว่างวันที่ 15 - 16 กันยายน 2565 ณ สถานีกลางบางซื่อ ซึ่งภายในงานจะมีการออกบูธเผยแพร่ประชาสัมพันธ์ภารกิจโครงการแผนงานและผลการดําเนินงานของหน่วยงานในสังกัดกระทรวงคมนาคม กรมการขนส่งทางบก (ขบ.) ในฐานะหน่วยงานภายใต้การกํากับดูแลของกระทรวงคมนาคม ได้นํากระบวนงานด้านใบอนุญาตขับรถร่วมให้บริการแก่ประชาชนทั่วไปที่มาร่วมงาน
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า บูธของ ขบ. จะให้บริการด้านใบอนุญาตขับรถต่าง ๆ เช่น การเปลี่ยนใบอนุญาตขับรถจากรูปแบบกระดาษเป็นรูปแบบบัตรพลาสติกที่มี QR Code การออกใบแทนใบอนุญาตขับรถเดิมที่ชํารุด สูญหาย หรือลบเลือน การต่ออายุใบอนุญาตขับรถส่วนบุคคล กรณีสิ้นอายุไม่เกิน 1 ปี ที่ผ่านการอบรมออนไลน์จากเว็บไซต์ www.dlt-elearning.com เรียบร้อยแล้ว การขอรับใบอนุญาตขับรถส่วนบุคคล (เปลี่ยนจากชนิดชั่วคราว 2 ปี เป็นส่วนบุคคล 5 ปี) กรณีสิ้นอายุไม่เกิน 1 ปี และการขอรับใบอนุญาตขับรถส่วนบุคคลใหม่ กรณีได้รับหนังสือรับรองผ่านหลักสูตรการอบรมและทดสอบสําหรับผู้ขอรับใบอนุญาตขับรถ จํานวน 15 ชั่วโมง จากโรงเรียนสอนขับรถที่ได้รับการรับรองจาก ขบ. ยกเว้นการขอรับใบอนุญาตขับรถใหม่ที่ยังไม่ผ่านการอบรม สําหรับผู้ที่สนใจขอต่ออายุใบอนุญาตขับรถ ให้เตรียมหลักฐาน 1) ใบอนุญาตขับรถเดิม 2) บัตรประชาชน 3) ใบรับรองแพทย์ที่ออกไม่เกิน 1 เดือน ทั้งนี้ เพื่อเป็นการอํานวยความสะดวกให้ประชาชน ภายในบูธให้บริการ ขบ. ได้รับความร่วมมือจากสถาบันป้องกันควบคุมโรคเขตเมือง (สปคม.) กรมควบคุมโรค ให้บริการตรวจสุขภาพและออกใบรับรองแพทย์สําหรับประชาชนที่มิได้เตรียมใบรับรองแพทย์มาเป็นหลักฐานในการต่ออายุใบอนุญาตขับรถอีกด้วย
อธิบดีกรมการขนส่งทางบก กล่าวเพิ่มเติมว่า นอกจากบูธของ ขบ. จะมีการให้บริการด้านใบอนุญาตขับรถแล้ว ยังมีการประชาสัมพันธ์การใช้แอปพลิเคชั่น DLT QR Licence แอปพลิเคชันแสดงใบอนุญาตขับรถบนสมาร์ทโฟนที่แสดงข้อมูลเหมือนใบอนุญาตขับรถฉบับจริง แต่เปลี่ยนมาอยู่ในรูปแบบดิจิทัล สามารถใช้แสดงแทนใบอนุญาตขับรถฉบับจริงได้ โดยจะมีการแนะนําการดาวน์โหลดแอปพลิเคชัน รวมถึงแนะนําการใช้ฟังก์ชันต่าง ๆ ของแอปพลิเคชัน อาทิ การแจ้งเตือนเพื่อแสดงวันหมดอายุของใบอนุญาตขับรถ ฟังก์ชันข้อมูลส่วนบุคคล แสดงสิทธิ์การรักษาพยาบาล โรคประจําตัว และกรุ๊ปเลือด แชร์พิกัดการเดินทางของเราให้คนอื่นทราบ รวมไปถึงการติดตามข่าวสารของ ขบ. ได้อีกช่องทางหนึ่งด้วย
รัฐบาลไทย-ข่าวทำเนียบรัฐบาล-รัฐบาลรายงาน ผู้ป่วยโควิด19 พบหมอออนไลน์และรับยาแบบเจอ แจก จบ ยอดรวมกว่า 6.5 หมื่นคนแล้ว
วันพฤหัสบดีที่ 1 กันยายน 2565
รัฐบาลรายงาน ผู้ป่วยโควิด19 พบหมอออนไลน์และรับยาแบบเจอ แจก จบ ยอดรวมกว่า 6.5 หมื่นคนแล้ว
รัฐบาลรายงาน ผู้ป่วยโควิด19 พบหมอออนไลน์และรับยาแบบเจอ แจก จบ ยอดรวมกว่า 6.5 หมื่นคนแล้ว
วันที่ 1 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่รัฐบาลได้ออกนโยบายยกระดับการให้บริการทางการแพทย์แก่ผู้ป่วยโควิด19 ผ่านระบบการพบแพทย์ทางไกล (Telemedicine) และจ่ายยาฟรีถึงบ้าน ครอบคลุมทุกสิทธิการรักษา ไม่ว่าจะเป็นบัตรทอง ประกันสังคม พนักงานส่วนท้องถิ่น และข้าราชการ เพื่อลดความแออัดในการเข้ารับบริการที่โรงพยาบาล ทางสํานักงานหลักประกันสุขภาพแห่งชาติ (สปสช.) ได้ร่วมกับ สามผู้ให้บริการแอปพลิเคชันให้บริการทางการแพทย์ ผลการดําเนินการ นับแต่วันที่ 11 กรกฎาคม ถึง 30 ส.ค. 65 มีจํานวน 9,043 ครั้ง หรือเฉลี่ย 177.3 ครั้ง/วัน ในจํานวนนี้เป็นการเข้ารับบริการกับแอป Good Doctor (ผู้ป่วยกลุ่มสีเขียว ในพื้นที่ปริมณฑลและชลบุรี) จํานวน 4,942 ครั้ง รับบริการกับแอป MorDee (ผู้ป่วยกลุ่มสีเขียวจากทุกพื้นที่) จํานวน 1,950 ครั้ง และรับบริการกับแอป Clicknic (ผู้ป่วยกลุ่มสี่เขียว และกลุ่ม608 จากทุกพื้นที่) จํานวน 2,151 ครั้ง
นอกจากนี้ สปสช. ยังได้ร่วมกับสภาเภสัชกรรม ในการจัดบริการดูแลผู้ป่วยโควิด19 โดยร้านยา “บริการผู้ป่วยนอกและแยกกักตัวที่บ้าน” (OP Self isolation) หรือ เจอ แจก จบ ที่ช่วยเพิ่มความครอบคลุมเข้าถึงบริการ ซึ่งที่ผ่านมามีร้านยาทั่วประเทศเข้าร่วมบริการจํานวน 532 แห่ง เริ่มให้บริการตั้งแต่วันที่ 24 มีนาคม 2565 จากข้อมูลบริการในระบบถึงวันที่ 29 สิงหาคม มีผู้ป่วยเข้ารับบริการจํานวน 55,482 ครั้ง โดยจังหวัดกรุงเทพฯ มีจํานวนรับบริการมากที่สุด 21,200 ครั้ง รองลงมาเป็นจังหวัดนนทบุรี 4,564 ครั้ง ชลบุรี 4,367 ครั้ง เชียงใหม่ 2,806 ครั้ง และนครปฐม 2,651 ครั้ง
“การดูแลผู้ป่วยโควิด-19 ทั้งรูปแบบบริการผ่านระบบการแพทย์ทางไกล โดย 3 แอปพลิเคชัน และบริการดูแลผ่านร้านยาทั่วประเทศยังคงให้บริการอย่างต่อเนื่อง อย่างไรก็ตาม แม้การเข้าถึงแพทย์และยาจะเป็นไปอย่างสะดวก แต่สิ่งสําคัญคือการป้องกันอาการป่วยรุนแรง จึงขอเชิญชวนให้ประชาชนเข้ารับการฉีดวัคซีนเข็มกระตุ้น โดยเฉพาะกลุ่ม 608 ซึ่งตัวเลขล่าสุด (30 สิงหาคม) มีประชากรได้รับการฉีดเข็มกระตุ้นแล้ว 45.6% ซึ่งยังต่ํากว่าเป้าหมายอยู่”นางสาวรัชดา กล่าว
รัฐบาลไทย-ข่าวทำเนียบรัฐบาล-ครั้งแรกในเอเชีย - แปซิฟิก! รัฐบาลจับมือเอกชน ร่วมต้านการละเมิดทรัพย์สินทางปัญญาในโฆษณาออนไลน์
วันพุธที่ 2 พฤศจิกายน 2565
ครั้งแรกในเอเชีย - แปซิฟิก! รัฐบาลจับมือเอกชน ร่วมต้านการละเมิดทรัพย์สินทางปัญญาในโฆษณาออนไลน์
.....
รัฐบาลโดยกระทรวงพาณิชย์ จับมือ 3 สมาคมด้านการโฆษณาไทยและเจ้าของสิทธิ์ในทรัพย์สินทางปัญญา จํานวน 20 ราย ลงนาม MOU ว่าด้วยการโฆษณาออนไลน์และสิทธิในทรัพย์สินทางปัญญา โดยไทยจะเป็นชาติแรกในภูมิภาคเอเชียและแปซิฟิกที่ร่วมมือกับภาคเอกชนในลักษณะนี้ เพื่อยกระดับอุตสาหกรรมโฆษณาไทยไม่ให้มีการละเมิดทรัพย์สินทางปัญญา และสร้างความเชื่อมั่นให้กับนักลงทุนต่างชาติในอุตสาหกรรมโฆษณาและดิจิทัลคอนเทนต์ไทย
.
มาตรการที่จะดําเนินการหลังการลงนามใน MOU ได้แก่ การไม่ทําโฆษณาให้กับสินค้าที่ละเมิดทรัพย์สินทางปัญญา การไม่ลงโฆษณาบนเว็บไซต์หรือแอปฯ ที่ละเมิดทรัพย์สินทางปัญญา เพื่อตัดท่อน้ําเลี้ยงเจ้าของแพลตฟอร์มนั้น ๆ ที่แม้จะมีอัตราการมองเห็นมาก แต่ต้องไม่สนับสนุน รวมทั้งไม่ผลิตหรือเผยแพร่เนื้อหาโฆษณาที่ละเมิดทรัพย์สินทางปัญญา เป็นต้น
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ ปลื้ม Fitch Ratings มองเศรษฐกิจไทยฟื้นตัวต่อเนื่อง พร้อมเดินหน้าฟื้นฟูเศรษฐกิจและภาคการท่องเที่ยว
วันศุกร์ที่ 21 ตุลาคม 2565
นายกฯ ปลื้ม Fitch Ratings มองเศรษฐกิจไทยฟื้นตัวต่อเนื่อง พร้อมเดินหน้าฟื้นฟูเศรษฐกิจและภาคการท่องเที่ยว
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม รู้สึกยินดีที่บริษัท Fitch Ratings (ประเทศไทย) บริษัทจัดอันดับความน่าเชื่อถือด้านเศรษฐกิจ มองว่า เศรษฐกิจไทยจะยังคงฟื้นตัวต่อเนื่อง และเป็นหนึ่งในไม่กี่ประเทศที่คาดว่าจะมีอัตราการเติบโตของเศรษฐกิจที่สูงขึ้นในปีหน้า แม้ว่าเศรษฐกิจอื่นในต่างประเทศจะเผชิญกับการชะลอตัว
.
เนื่องจากไทยมีภาคการเงินต่างประเทศ (external finance) ที่ค่อนข้างแข็งแกร่ง รวมทั้งการฟื้นตัวของอุปสงค์ภายในประเทศ และภาคอุตสาหกรรมการท่องเที่ยว ขณะที่ผลการดําเนินงานของภาคธนาคารและภาคธุรกิจอุตสาหกรรมน่าจะปรับตัวดีขึ้นต่อเนื่อง โดยคาดการณ์ว่า อัตราการเติบโตของเศษฐกิจ (GDP) จะอยู่ที่ 3.1% ในปี 65 และ 4.2% ในปี 66
.
พร้อมยืนยันว่า รัฐบาลจะเดินหน้าฟื้นฟูภาคเศรษฐกิจ ภาคการท่องเที่ยว ตามสถานการณ์และบริบทที่เหมาะสมอย่างต่อเนื่อง เพื่อยกระดับชีวิตความเป็นอยู่ที่ดีของประชาชนชาวไทย
.
อ่านเพิ่มเติม คลิกhttps://www.thaigov.go.th/news/contents/details/60684
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมการขนส่งทางบกเชิญชวนใช้บริการต่อใบอนุญาตขับรถนอกเวลาราชการในเดือน กันยายน 2565 ณ สำนักงานขนส่งในพื้นที่กรุงเทพมหานคร ปริมณฑล และจังหวัดท่องเที่ยว
วันอังคารที่ 6 กันยายน 2565
กรมการขนส่งทางบกเชิญชวนใช้บริการต่อใบอนุญาตขับรถนอกเวลาราชการในเดือน กันยายน 2565 ณ สํานักงานขนส่งในพื้นที่กรุงเทพมหานคร ปริมณฑล และจังหวัดท่องเที่ยว
กรมการขนส่งทางบกเชิญชวนใช้บริการต่อใบอนุญาตขับรถนอกเวลาราชการในเดือน กันยายน 2565 ณ สํานักงานขนส่งในพื้นที่กรุงเทพมหานคร ปริมณฑล และจังหวัดท่องเที่ยว โดยสามารถจองคิวผ่านแอปพลิเคชัน DLT Smart Queue
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า ตั้งแต่วันที่ 11 กรกฎาคม 2565 ที่ผ่านมา กรมการขนส่งทางบก (ขบ.) ได้ขยายระยะเวลาการให้บริการต่ออายุใบอนุญาตขับรถในวันธรรมดา (ยกเว้นวันหยุดนักขัตฤกษ์) นอกเวลาราชการ ซึ่งจะให้บริการตั้งแต่เวลา 08.30 - 18.00 น. เพื่อรองรับการให้บริการการต่อใบอนุญาตขับรถ โดยมีผู้จองคิวล่วงหน้าผ่านแอปพลิเคชัน DLT Smart Queue และมีผู้มาใช้บริการต่อใบขับขี่นอกเวลาราชการ ณ สํานักงานขนส่งพื้นที่กรุงเทพมหานคร สํานักงานขนส่งจังหวัดและสาขา ในจังหวัดปริมณฑล และจังหวัดท่องเที่ยว เป็นจํานวนมาก ตั้งแต่ 11 กรกฎาคม - 20 สิงหาคม 2565 มีผู้มาใช้บริการต่อใบอนุญาตขับขี่นอกเวลาราชการ ณ สํานักงานขนส่งพื้นที่กรุงเทพมหานคร 17, 632 ราย สํานักงานขนส่งจังหวัดและสาขา ในจังหวัดปริมณฑล และจังหวัดท่องเที่ยว จํานวน 54,146 ราย รวมทั้งสิ้น 71,778 ราย โดยในเดือนกันยายน 2565 จะเป็นเดือนสุดท้ายในการให้บริการต่อใบอนุญาตขับรถนอกเวลาราชการ ขบ. จึงขอประชาสัมพันธ์เชิญชวนผู้ที่ต้องการต่อใบอนุญาตขับรถ สามารถจองคิวล่วงหน้าผ่านแอปพลิเคชัน DLT Smart Queue ทั้งวันธรรมดา (ยกเว้นวันหยุดนักขัตฤกษ์) นอกเวลาราชการ ซึ่งจะให้บริการตั้งแต่เวลา 08.30 - 18.00 น. และวันเสาร์ระหว่างเวลา 08.30 - 16.30 น. โดยจะให้บริการเฉพาะสํานักงานขนส่งกรุงเทพมหานครพื้นที่ 1 - 5 และสํานักงานขนส่งจังหวัดและสาขาในจังหวัดปริมณฑล และจังหวัดท่องเที่ยว ประกอบด้วย ภาคกลาง นนทบุรี ปทุมธานี สมุทรปราการ พระนครศรีอยุธยา นครปฐม สมุทรสาคร สุพรรณบุรี ฉะเชิงเทรา ลพบุรี สระบุรี ภาคตะวันออก ชลบุรี ระยอง ปราจีนบุรี ภาคเหนือ นครสวรรค์ พิษณุโลก เชียงใหม่ เชียงราย กําแพงเพชร ภาคตะวันออกเฉียงเหนือ ขอนแก่น นครราชสีมา อุบลราชธานี บุรีรัมย์ สุรินทร์ อุดรธานี มหาสารคาม ชัยภูมิ ภาคใต้ สุราษฎร์ธานี ภูเก็ต สงขลา นครศรีธรรมราช ภาคตะวันตก กาญจนบุรี ราชบุรี เพชรบุรี
อธิบดีกรมการขนส่งทางบก กล่าวเพิ่มเติมว่า รัฐบาลได้มีการผ่อนคลายมาตรการป้องกันและควบคุมการแพร่ระบาดของโรคติดเชื้อไวรัส COVID-19 ทําให้ ขบ. รองรับจํานวนผู้มาใช้บริการได้เต็มขีดความสามารถ สําหรับประชาชนที่สนใจต่อใบอนุญาตล่วงหน้าในเดือนกันยายน 2565 สามารถจองคิวล่วงหน้าผ่านแอปพลิเคชัน DLT Smart Queue ผู้ที่จองคิวล่วงหน้าผ่านแอปพลิเคชันไว้แล้ว หากต้องการเปลี่ยนวันและเวลาให้การดําเนินการให้เร็วขึ้นสามารถดําเนินการจองคิวใหม่ได้ โดยคิวที่จองไว้เดิมจะถูกยกเลิกโดยอัตโนมัติ ส่วนผู้ที่ยังไม่เคยจองคิวมาก่อนแต่ต้องการดําเนินการต่ออายุใบอนุญาตขับรถนอกเวลาราชการ สามารถจองคิวผ่านแอปพลิเคชัน DLT Smart Queue เลือกนอกเวลาทําการได้เช่นเดียวกัน สําหรับการให้บริการที่สํานักงานขนส่งทุกแห่งทั่วประเทศ ขบ. ยังคงดําเนินการตามมาตรการด้านสาธารณสุขเพื่อป้องกันการแพร่กระจายของเชื้อไวรัส COVID-19 ตั้งแต่การคัดกรองก่อนเข้าอาคาร เว้นระยะห่างตามมาตรการ Social Distancing เพื่อลดความเสี่ยงในการติดต่อแพร่กระจายของโรค
รัฐบาลไทย-ข่าวทำเนียบรัฐบาล-กษ. เร่งสำรวจความเสียหาย “ด้านประมง” จากสถานการณ์น้ำท่วม เตรียมแผนเยียวยาเกษตรกรผู้เพาะเลี้ยงสัตว์น้ำ
วันพฤหัสบดีที่ 20 ตุลาคม 2565
กษ. เร่งสํารวจความเสียหาย “ด้านประมง” จากสถานการณ์น้ําท่วม เตรียมแผนเยียวยาเกษตรกรผู้เพาะเลี้ยงสัตว์น้ํา
.....
จากสถานการณ์น้ําท่วมในหลายพื้นที่ ส่งผลกระทบต่อผู้ทําอาชีพเพาะเลี้ยงสัตว์น้ํา ก.เกษตรฯ ได้สั่งการให้กรมประมงเร่งสํารวจความเสียหาย พร้อมบรรเทาความเดือดร้อนในเบื้องต้น ตลอดจนส่งเจ้าหน้าที่เข้าไปในพื้นที่เพื่อรับฟังปัญหาโดยตรง
.
โดยเจ้าหน้าที่ที่เกี่ยวข้อง จะเร่งดําเนินการสํารวจอย่างต่อเนื่องจนกว่าสถานการณ์จะคลี่คลาย และจะดําเนินการให้ความช่วยเหลือตามระเบียบของ ก.คลังต่อไป
.
สําหรับอัตราให้ความช่วยเหลือ ประกอบด้วย
• กุ้งก้ามกราม กุ้งทะเล หรือหอยทะเล ไร่ละ 11,780 บาท ไม่เกินรายละ 5 ไร่
• ปลาหรือสัตว์น้ําอื่นนอกจากข้อ 1 ที่เลี้ยงในบ่อดิน นาข้าว หรือร่องสวน (คิดเฉพาะพื้นที่เลี้ยง) ไร่ละ 4,682 บาท ไม่เกินรายละ 5 ไร่
• สัตว์น้ําตามข้อ 1 และ 2 ที่เลี้ยงในกระชัง บ่อซีเมนต์ หรือที่เลี้ยงในลักษณะอื่นที่คล้ายคลึงกัน ตารางเมตรละ 368 บาท ไม่เกินรายละ 80 ตารางเมตร
.
ทั้งนี้ หากคิดคํานวณพื้นที่เลี้ยงแล้ว ผู้เพาะเลี้ยงสัตว์น้ําที่ประสบภัยพิบัติรายใดจะได้รับการช่วยเหลือเป็นเงินต่ํากว่า 368 บาท ให้ช่วยเหลือในอัตรารายละ 368 บาท
.
เกษตรกรสามารถสอบถามเพิ่มเติมได้ที่ กองโครงการอันเนื่องมาจากพระราชดําริและกิจกรรมพิเศษ กลุ่มช่วยเหลือเกษตรกรและชาวประมง กรมประมง โทร. 0 2558 0218 และ 0 2561 4740
.
Cr. กระทรวงเกษตรและสหกรณ์
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐบาลพร้อมรับ “ฝนเพิ่ม” ปลาย ก.ย. - ต.ค. 65 กำหนดเกณฑ์ระบายน้ำเขื่อนเจ้าพระยา พร่องน้ำเขื่อน – เตรียมทุ่งรับน้ำ
วันศุกร์ที่ 23 กันยายน 2565
รัฐบาลพร้อมรับ “ฝนเพิ่ม” ปลาย ก.ย. - ต.ค. 65 กําหนดเกณฑ์ระบายน้ําเขื่อนเจ้าพระยา พร่องน้ําเขื่อน – เตรียมทุ่งรับน้ํา
.....
กองอํานวยการน้ําแห่งชาติ (กอนช.) คาดว่าสถานการณ์น้ําช่วงปลายเดือน ก.ย. - ต.ค. 65 จะเพิ่มสูงขึ้น เนื่องจากจะมีร่องมรสุมพาดผ่านและอาจมีพายุ 1 - 2 ลูก ประกอบกับไทยอยู่ในช่วงลานีญา ซึ่งจะมีปริมาณฝนมากกว่าปกติ 20% จึงเตรียมพร่องน้ําในเขื่อนต่าง ๆ และกําหนดเกณฑ์ระบายน้ํา โดยหากน้ําเหนือเขื่อนเจ้าพระยามีปริมาณ 2,500 ลบ.ม./วินาที จะบริหารน้ําไปยังท้ายเขื่อนและระบายออกทางทิศตะวันออกและตะวันตก และลดปริมาณน้ําสถานี อ.บางไทร จ.พระนครศรีอยุธยา เหลือ 3,000 ลบ.ม./วินาที เพื่อเพิ่มศักยภาพการระบายน้ําหากฝนตกหนักในพื้นที่ กทม. และปริมณฑล
.
นอกจากนี้ จะใช้ทุ่งรับน้ําของลุ่มน้ําเจ้าพระยาตอนล่าง ซึ่งปัจจุบันเก็บเกี่ยวผลผลิตไปแล้วกว่า 90% คาดว่าจะเสร็จสิ้นปลายเดือน ก.ย. โดยจะรับน้ําเข้าทุ่งในปริมาณที่ไม่สร้างความเสียหายแก่ประชาชน และจะพิจารณาเรื่องการปล่อยปลาเพื่อเป็นอาหารและรายได้เสริมแก่ประชาชนระหว่างรับน้ําด้วย เมื่อสถานการณ์คลี่คลายจะเร่งระบายน้ําออกจากทุ่ง โดยให้เหลือน้ําไว้เพียงพอกับการเพาะปลูกพืชฤดูแล้ง
.
อ่านเพิ่มเติม คลิก >>https://www.thaigov.go.th/news/contents/details/59528
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บขส.  เปิดจุดรับขนส่งสิ่งของช่วยผู้ประสบอุทกภัย 3 จังหวัด ณ สถานีขนส่งหมอชิต 2 โดยไม่เสียค่าใช้จ่าย ตั้งแต่วันนี้จนกว่าสถานการณ์จะคลี่คลาย
วันศุกร์ที่ 21 ตุลาคม 2565
บขส.  เปิดจุดรับขนส่งสิ่งของช่วยผู้ประสบอุทกภัย 3 จังหวัด ณ สถานีขนส่งหมอชิต 2 โดยไม่เสียค่าใช้จ่าย ตั้งแต่วันนี้จนกว่าสถานการณ์จะคลี่คลาย
...
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคมเปิดเผยว่า จากสถานการณ์อุทกภัยในหลายพื้นที่ ส่งผลให้ประชาชนได้รับความเดือดร้อนและทรัพย์สินได้รับความเสียหายเป็นอย่างมาก นายศักดิ์สยาม ชิดชอบรัฐมนตรีว่าการกระทรวงคมนาคม ได้กําชับให้ทุกหน่วยงานในสังกัดกระทรวงคมนาคม เร่งให้ความช่วยเหลือเพื่อบรรเทาทุกข์ให้กับผู้ประสบอุทกภัย บขส. จึงได้เปิด “จุดรับขนส่งสิ่งของช่วยผู้ประสบอุทกภัย” ณ ศูนย์รับส่งพัสดุภัณฑ์ สถานีขนส่งผู้โดยสารกรุงเทพ (จตุจักร) เพื่อเป็นศูนย์กลางประสานงานและจัดส่งสิ่งของไปยังหน่วยงานบรรเทาสาธารณภัย ในพื้นที่จังหวัดศรีสะเกษ อุบลราชธานี และสิงห์บุรี ต่อไป
ทั้งนี้ หน่วยงานหรือผู้มีจิตศรัทธา สามารถแจ้งความประสงค์ขอบริจาคสิ่งของได้ที่กองสื่อสารองค์กรและการตลาด สํานักอํานวยการ บริษัท ขนส่ง จํากัด โทรศัพท์ 02 936 2996 โดยไม่เสียค่าใช้จ่าย ในเวลา 09.00 - 16.00 น. ทุกวันจันทร์ - ศุกร์ ตั้งแต่วันที่ 19 ตุลาคม เป็นต้นไป จนกว่าสถานการณ์จะคลี่คลาย สําหรับสิ่งของเครื่องใช้ที่จําเป็น ได้แก่ อาหารแห้ง น้ําดื่ม ยารักษาโรค ยากันยุง งดเว้นสิ่งของประเภทเสื้อผ้า อาหารสดต่าง ๆ
รัฐบาลไทย-ข่าวทำเนียบรัฐบาล-เตือนประชาชนระมัดระวัง อย่าเผยแพร่ 5 ข้อมูลส่วนบุคคลสำคัญในโซเชียลมีเดีย เสี่ยงเกิดการรั่วไหลถูกจารกรรมจากมิจฉาชีพ สูญเสียเงินและทรัพย์สิน
วันอาทิตย์ที่ 18 กันยายน 2565
เตือนประชาชนระมัดระวัง อย่าเผยแพร่ 5 ข้อมูลส่วนบุคคลสําคัญในโซเชียลมีเดีย เสี่ยงเกิดการรั่วไหลถูกจารกรรมจากมิจฉาชีพ สูญเสียเงินและทรัพย์สิน
เตือนประชาชนระมัดระวัง อย่าเผยแพร่ 5 ข้อมูลส่วนบุคคลสําคัญในโซเชียลมีเดีย เสี่ยงเกิดการรั่วไหลถูกจารกรรมจากมิจฉาชีพ สูญเสียเงินและทรัพย์สิน
วันที่ 18 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เนื่องจากขณะนี้ได้พบกรณีประชาชนถูกหลอกลวงจากมิจฉาชีพผ่านช่องทางออนไลน์และโซเชียลมีเดีย ซึ่งพบว่ามีลักษณะคล้ายกันคือการได้เปิดเผยข้อมูลส่วนบุคคล ข้อมูลทางการเงิน ให้มิจฉาชีพที่แสดงตัวในรูปแบบต่าง เช่น เจ้าหน้าที่ตํารวจ เจ้าหน้าที่รัฐ และนําไปสู่การถูกจารกรรมทรัพย์สินต่างๆ ซึ่งส่วนใหญ่เป็นเงินในบัญชีเงินฝาก
ทั้งนี้ เพื่อป้องกันการถูกหลอกลวงหรือจารกรรมข้อมูลในเบื้องต้น สํานักงานพัฒนารัฐบาลดิจิทัล (องค์การมหาชน) (สพร.) ได้มีคําเตือนให้ประชาชนระมัดระวังการให้ข้อมูลส่วนบุคคลแก่บุคคลอื่นบนช่องทางออนไลน์ หรือโซเชียลมีเดีย โดยเฉพาะบุคคลที่ไม่รู้จัก และหลีเลี่ยงการร่วมกิจกรรมบนโซเชียลมีเดียที่มีลักษณะการเปิดเผยข้อมูลส่วนบุคคลในที่สาธารณะ เช่น การรับรหัส ATM นําโชค ที่มีการแจกให้กับผู้มีความเชื่อเกี่ยวกับตัวเลข ซึ่งกําลังเป็นที่นิยมในขณะนี้
น.ส.ไตรศุลี กล่าวว่า ข้อมูลส่วนบุคคลสําคัญ 5 ประเภท ที่ สพร. เตือนให้ระมัดระวังไม่เปิดเผยต่อบุคคลอื่น ประกอบด้วย 1)หมายเลขข้อมูลส่วนบุคคล เช่น เลขบัตรประชาชน เลขหนังสือเดินทาง เลขประจําตัวผู้เสียภาษี เลขหนังสือเดินทาง 2)ข้อมูลพิกัดที่อยู่อาศัย เบอร์โทรศัพท์ อีเมล 3)ข้อมูลธนาคาร เช่น เลขบัญชี รหัส ATM, เลขบัตรเครดิต 4)ข้อมูลทางชีวมิติ เช่น ลายนิ้วมือ ข้อมูลแสดงม่านตา 5)ข้อมูลอุปกรณ์ เช่น IP Address, Mac Address, Cookie ID
นอกจากนี้ ยังมีข้อมูลส่วนบุคคลอื่นๆ ที่ทั้งเจ้าของข้อมูลและผู้ทําหน้าที่รักษาข้อมูลก็ต้องใช้ความระมัดระวังไม่ให้เกิดการรั่วไหล เนื่องจากเป็นเป็นเรื่องละเอียดอ่อน อาทิ ข้อมูลทรัพย์สินของบุคคล เช่น ทะเบียนรถยนต์ โฉนดที่ดิน, ข้อมูลที่สามารถเชื่อมโยงไปยังข้อมูลส่วนบุคคลอื่นๆ เช่น วันเดือนปีเกิด เชื้อชาติ ข้อมูลทางการแพทย์ ข้อมูลทางการศึกษา ข้อมูลการจ้างงาน ข้อมูลประเมินผลการทํางานหรือความเห็นของนายจ้างต่อการทํางานของลูกจ้าง ข้อมูลบันทึกต่างๆ ที่ใช้ติดตามตรวจสอบกิจกรรมของบุคคล ตลอดจนข้อมูลที่สามารถใช้ในการค้นหาข้อมูลส่วนบุคคลอื่นในอินเตอร์เน็ต
“ข้อมูลส่วนบุคคลโดยเฉพาะหมายเลขส่วนบุคคล ข้อมูลธนาคาร เป็นเรื่องละเอียดอ่อนที่เจ้าของข้อมูลต้องใช้ความระมัดระวัง ไม่บอกให้กับผู้อื่นทราบ ไม่โพสต์เผยแพร่บนอินเทอร์เน็ต หรือบนเว็บไซต์ที่ไม่น่าเชื่อถือ เพราะเสี่ยงต่อการที่ข้อมูลรั่วไหล หรือ ถูก Phishing ข้อมูลจากมิจฉาชีพ ที่อาจนําไปสู่การจารกรรมข้อมูลและเกิดการสูญเสียเงินและทรัพย์สิน” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-​รัฐบาลโชว์ตัวเลขเงินลงทุนต่างชาติ 7 เดือนแรก สูงถึง 7.4 หมื่นล้านบาท ยืนยันต่างชาติให้ความมั่นใจ
วันศุกร์ที่ 2 กันยายน 2565
​รัฐบาลโชว์ตัวเลขเงินลงทุนต่างชาติ 7 เดือนแรก สูงถึง 7.4 หมื่นล้านบาท ยืนยันต่างชาติให้ความมั่นใจ
​รัฐบาลโชว์ตัวเลขเงินลงทุนต่างชาติ 7 เดือนแรก สูงถึง 7.4 หมื่นล้านบาท ยืนยันต่างชาติให้ความมั่นใจ
วันนี้ (2 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่านักลงทุนต่างชาติสนใจลงทุนในไทยสูงถึงกว่า 7 หมื่นล้านบาท ในช่วง 7 เดือนแรก ปี 2565 (มกราคม – กรกฎาคม) และคาดการณ์ว่าช่วงเดือนที่เหลือยังคงมีนักลงทุนต่างชาติเข้ามาประกอบธุรกิจในประเทศไทยอย่างต่อเนื่อง แสดงถึงความเชื่อมั่นที่นักลงทุนเล็งเห็นศักยภาพของไทย และนโยบายการส่งเสริมการลงทุนที่ชัดเจน รวมถึงการอํานวยความสะดวกแก่นักลงทุนในทุกมิติ
โฆษกประจําสํานักนายกรัฐมนตรี เปิดเผยข้อมูลจากกระทรวงพาณิชย์ว่า ตั้งแต่เดือนมกราคม-กรกฎาคม 2565 ไทยอนุญาตให้คนต่างชาติเข้ามาลงทุนประกอบธุรกิจในประเทศไทย จํานวน 323 ราย โดยประเทศที่เข้ามาลงทุนมากที่สุด ได้แก่ ญี่ปุ่น สิงคโปร์ สหรัฐอเมริกา ฮ่องกง และจีน ตามลําดับ คิดเป็นเงินลงทุนทั้งสิ้นกว่า 73,635 ล้านบาท เกิดการจ้างงานคนไทยกว่า 3,308 คน ซึ่งเมื่อเปรียบเทียบกับปี 2564 ช่วงเดือนเดียวกัน พบว่า มีการลงทุนจากนักลงทุนต่างชาติเพิ่มเกือบ 28,925 ล้านบาท
ในขณะที่ การลงทุนของนักลงทุนต่างชาติในพื้นที่โครงการเขตพัฒนาพิเศษภาคตะวันออก (EEC) คิดเป็นร้อยละ 18 ของจํานวนนักลงทุนทั้งหมดใน 7 เดือนนี้ โดยมีเงินลงทุนในพื้นที่ EEC กว่า 3 หมื่นล้านบาท โดยเป็นผลมาจากนโยบายส่งเสริมการลงทุนของภาครัฐ การสนับสนุนธุรกิจที่เกี่ยวเนื่องกับอุตสาหกรรมเป้าหมายของประเทศ มาตรการกระตุ้นเศรษฐกิจด้านต่าง ๆ รวมถึง การอํานวยความสะดวกให้แก่นักลงทุน
“รัฐบาลได้เตรียมพร้อมทั้งนโยบาย การดําเนินการ และกําหนดแนวทางการทํางานให้หน่วยงานที่เกี่ยวข้อง เพื่อมุ่งหน้าเป็นศูนย์กลางการลงทุนของภูมิภาค โดยได้เร่งดําเนินการก่อสร้างระบบโครงสร้างพื้นฐาน ทั้งด้านคมนาคมขนส่ง และสาธารณูปโภค ให้แล้วเสร็จตามแผน รวมทั้งปรับปรุงกฎระเบียบ เพื่อรองรับ และจูงใจการลงทุนจากต่างชาติ โดยการดําเนินการทั้งหมดของรัฐบาลนี้ ก็เพื่อคนในพื้นที่ แรงงานไทย และประเทศไทย ได้ประโยชน์สูงสุดจากการลงทุน " นายอนุชา กล่าว
รัฐบาลไทย-ข่าวทำเนียบรัฐบาล-กบข. จัดงานสัมมนาออนไลน์ “เลขาธิการพบสมาชิก กบข.”
วันพุธที่ 12 ตุลาคม 2565
กบข. จัดงานสัมมนาออนไลน์ “เลขาธิการพบสมาชิก กบข.”
กบข. จัดงานสัมมนา “เลขาธิการพบสมาชิก กบข.” โดยมีเลขาธิการคณะกรรมการ กบข. เป็นผู้บรรยาย พร้อมทีมผู้เชี่ยวชาญด้านลงทุน ร่วมตอบคําถามไขข้อข้องใจสมาชิก กบข. เพื่อให้ทราบถึงแนวทางการจัดการลงทุนของ กบข. ผ่านโปรแกรม ZOOM
เมื่อวันที่ 7 ตุลาคม 2565 กองทุนบําเหน็จบํานาญข้าราชการ (กบข.) ได้จัดงานสัมมนา “เลขาธิการพบสมาชิก กบข.” โดยมี ดร.ศรีกัญญา ยาทิพย์ เลขาธิการคณะกรรมการ กบข. เป็นผู้บรรยาย พร้อมเสริมทัพด้วยทีมงานผู้เชี่ยวชาญด้านลงทุน ร่วมตอบคําถามไขข้อข้องใจของสมาชิก กบข. เพื่อให้สมาชิกได้ทราบถึงแนวทางการจัดการลงทุนของ กบข. และแนวทางการรับมือภายใต้สถานการณ์ลงทุนที่ผันผวน โดยมีสมาชิกเข้าร่วมงานผ่านโปรแกรม ZOOM กว่า 300 ราย
ทั้งนี้ ในช่วงที่ผ่านมา สมาชิก กบข. อาจมีความกังวลต่อการผันผวนของยอดเงินสมาชิก กบข. จึงได้จัดงานสัมมนาขึ้นเพื่อหวังให้สมาชิกเข้าใจสถานการณ์การลงทุน โดย กบข. ได้มีการติดตามและวิเคราะห์สถานการณ์อย่างใกล้ชิด พร้อมปรับกลยุทธ์การลงทุนให้สอดคล้อง พร้อมทั้งได้ให้ข้อมูลเพิ่มเติมเกี่ยวกับความผันผวนของยอดเงินในบัญชีสมาชิก นอกจากนี้ กบข. ยังได้จัดตั้งทีมสายด่วนสื่อสารเฉพาะกิจ เพื่อให้บริการตอบคําถาม เรื่องยอดเงินของสมาชิกแบบรายบุคคลในช่วงสถานการณ์ผันผวน สมาชิกที่มีข้อสงสัยสามารถโทรติดต่อได้ที่ 02-685-4199 ทุกวันทําการ เวลา 9.00 – 17.00 น.
รัฐบาลไทย-ข่าวทำเนียบรัฐบาล-ครม.รับทราบมาตรการให้ความช่วยเหลือผู้ที่ได้รับผลกระทบจากสถานการณ์อุทกภัยปี 2565 ของกระทรวงการคลัง
วันอังคารที่ 18 ตุลาคม 2565
ครม.รับทราบมาตรการให้ความช่วยเหลือผู้ที่ได้รับผลกระทบจากสถานการณ์อุทกภัยปี 2565 ของกระทรวงการคลัง
ครม.รับทราบมาตรการให้ความช่วยเหลือผู้ที่ได้รับผลกระทบจากสถานการณ์อุทกภัยปี 2565 ของกระทรวงการคลัง
วันที่ 18 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรีเปิดเผยที่ประชุมคณะรัฐมนตรีวันนี้ (18 ตุลาคม 2565) รับทราบมาตรการให้ความช่วยเหลือผู้ที่ได้รับผลกระทบจากสถานการณ์อุทกภัยปี 2565 ของกระทรวงการคลัง จํานวน 6 หน่วยงาน รวม 14 มาตรการ ประกอบด้วย กรมสรรพากร จํานวน 5 มาตรการ กรมศุลกากร จํานวน 2 มาตรการ กรมสรรพสามิต จํานวน 1 มาตรการ กรมบัญชีกลาง จํานวน 2 มาตรการ กรมธนารักษ์ จํานวน 2 มาตรการ และการยาสูบแห่งประเทศไทย จํานวน 2 มาตรการ สาระสําคัญ ดังนี้
กรมสรรพากร ประกอบด้วย                    - มาตรการลดหย่อนภาษี : บุคคลธรรมดาสามารถหักลดหย่อนได้ 1 เท่าแต่ไม่เกินร้อยละ 10 ของเงินได้พึงประเมิน กรณีบริษัท/ห้างหุ้นส่วนนิติบุคคล หักรายจ่ายเงินหรือทรัพย์สินที่บริจาคได้ 1 เท่า แต่ไม่เกินร้อยละ 2 ของกําไรสุทธิ สําหรับการบริจาคให้แก่ส่วนราชการหรือองค์การสาธารณกุศล รวมทั้งการบริจาคผ่านบริษัทหรือห้างหุ้นส่วนนิติบุคคลหรือนิติบุคคลอื่นที่นําไปช่วยเหลือผู้ประสบอุทกภัยด้วย ซึ่งในกรณีหลังนี้ ผู้ประกอบการยังได้รับการยกเว้นภาษีมูลค่าเพิ่มสําหรับการบริจาคสินค้าด้วย
- มาตรการยกเว้นภาษี : บุคคลธรรมดาและบริษัทนิติบุคคล ได้รับการยกเว้นภาษีเงินได้ กรณีได้เงินชดเชยที่ได้รับจากรัฐบาล เงิน/ทรัพย์สินที่ได้รับบริจาคหรือช่วยเหลือ ไม่เกินมูลค่าความเสียหาย และสินใหม่ทดแทนที่ได้รับจากบริษัทประกันภัย
- มาตรการระยะเร่งด่วน ได้แก่ ขยายระยะเวลายื่นแบบแสดงรายการและชําระภาษีหรือนําส่งภาษี และการขอเสียอากรแสตมป์เป็นตัวเงิน จากเดิมที่ต้องยื่นหรือขอภายในเดือนตุลาคม 2565 และเดือนพฤศจิกายน 2565 ออกไปเป็นภายในวันที่ 30 ธันวาคม 2565
-มาตรการในระยะถัดไป : บุคคลธรรมดา สามารถหักลดหย่อนค่าซ่อมแซอสังหาริมทรัพย์ ที่ได้รับความเสียหายตามที่จ่ายจริง แต่ไม่เกิน 100,000 บาทและ ค่าซ่อมแซมรถตามที่จ่ายจริงแต่ไม่เกิน 30,000 บาท
2. กรมศุลกากร : ยกเว้นอากรศุลกากรสําหรับของที่นําเข้ามาเพื่อบริจาคให้กับผู้ที่ได้รับผลกระทบจากอุทกภัย 2565
3. กรมสรรพสามิต : ขยายกําหนดเวลายื่นงบเดือนสําหรับ ผู้ประกอบอุตสาหกรรมและผู้ประกอบกิจการสถานบริการในจังหวัดที่มีการประกาศเขตพื้นที่ประสบอุทกภัยตั้งแต่วันที่ 28 กันยายน - 31 ตุลาคม 2565 จากเดิมในเดือนตุลาคม 2565 ออกไปเป็นภายในวันที่ 15 พฤศจิกายน 2565
4. กรมบัญชีกลาง : ให้ผู้ว่าราชการจังหวัดที่ประกาศให้ท้องที่เป็นเขตการให้ความช่วยเหลือผู้ประสบภัยพิบัติฉุกเฉิน สามารถใช้จ่ายเงินทดลองราชการในอํานาจของผู้ว่าราชการจังหวัดจํานวน 20 ล้านบาท เพื่อช่วยเหลือผู้ประสบอุทกภัย และจังหวัดสามารถขอขยายวงเงินทดรองราชการเพิ่มเติมต่อกระทรวงการคลัง ในกรณีที่วงเงินทดรองราชการไม่เพียงพอได้
5. กรมธนารักษ์ : ยกเว้นค่าเช่าสูงสุด เป็นระยะเวลา 2 ปี สําหรับที่อยู่อาศัยที่เสียหายทั้งหลังและที่อยู่อาศัยที่เสียหายบางส่วน ยกเว้นค่าเช่า 1 ปี และในกรณีที่ไม่สามารถชําระค่าเช่าให้ยกเว้นการคิดเงินเพิ่มเติมตามระเบียบกระทรวงการคลังว่าด้วยการจัดหาประโยชน์ในราชพัสดุพ.ศ. 2552
6. การยาสูบแห่งประเทศไทย : ช่วยเหลือพนักงานยาสูบและครอบครัว ตามหลักเกณฑ์ เพื่อบรรเทาความเดือดร้อนจากการดํารงชีพและความเสียหายของทรัพย์สินหรือที่อยู่อาศัย เป็นต้น
ทั้งนี้ ให้มีผล ตั้งแต่ ตามประกาศของหน่วยงานที่เกี่ยวข้อง
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ร่วมเสวนา “ชีวิตหลังการใช้ PDPA” ที่วุฒิสภา
วันศุกร์ที่ 2 กันยายน 2565
รองปลัดกระทรวงดิจิทัลฯ ร่วมเสวนา “ชีวิตหลังการใช้ PDPA” ที่วุฒิสภา
รองปลัดกระทรวงดิจิทัลฯ ร่วมเสวนา “ชีวิตหลังการใช้ PDPA” ที่วุฒิสภา
เมื่อวันที่ 1 กันยายน 2565 ดร.เวทางค์ พ่วงทรัพย์ รองปลัดกระทรวงดิจิทัลฯ ร่วมเสวนา “ชีวิตหลังการใช้ PDPA” ในวันพฤหัสที่ 1 กันยายน 2565 ที่วุฒิสภา จัดโดย คณะกรรมาธิการเทคโนโลยีสารสนเทศ การสื่อสาร และการโทรคมนาคม วุฒิสภา โดยมี นายเธียรชัย ณ นคร ประธานกรรมการคุ้มครองข้อมูลส่วนบุคคล นายปริญญา หอมเอนก กรรมการผู้ทรงคุณวุฒิในคณะกรรมการการรักษาความมั่นคงปลอดภัยไซเบอร์แห่งชาติ และ รองศาสตราจารย์ ดร.ปิยะบุตร บุญอร่ามเรือง ร่วมการเสวนา
การเสวนา มีวัตถุประสงค์ เพื่อรับฟังผลกระทบ ปัญหา ข้อจํากัด ข้อดี และข้อเสีย ในการ บังคับใช้ PDPA มาระยะหนึ่ง และเพื่อรับฟังความคิดเห็น ข้อเสนอแนะ ในการปรับปรุงข้อกําหนดการปฏิบัติตามกฎหมาย รวมถึงการติดตามการออกอนุบัญญัติที่เกี่ยวข้อง ในการเสวนา มีผู้ร่วมงานทาง online มากกว่า 2,500 คน
***********************